Die naam van die gebou sal Light House wees. Soos die Bybel vers in Johannes 8:12 sê: “Ek is die lig vir die wêreld. Wie My volg, sal nooit in die duisternis lewe nie, maar sal die lig hê wat lewe gee.”
Die doel is om met behulp van die evangelie die kinders en jong mense te help om die regte keuses vir hul toekoms te maak deur te doen wat God van hulle vra. Op hierdie wyse sal die kinders en jeug op die plek in hulle lewe kom wat God vir hulle bestem het.
Soos mense kan sien is daar bedrywighede op die grond wat ons huur. Ons wil eers ŉ tydelike gebou oprig van “containers” en ŉ tent. Die “containers” sal gebruik word vir toilette, ŉ kombuis en stoorplek. Die tent sal gebruik word vir ‘n saal. Ons doen dit omdat die grond nog nie ons eiendom is nie en omdat al die geld nog nie daar is om die permanente gebou (foto) te bou nie.
Verder wil ons die gebou beskikbaar stel vir ander organisasies wat dieselfde visie het as ons. Ons beplan ook om in die toekoms ‘n bus te koop vir die vervoer van die kinders uit die wye omgewing van Karatara.
Ons hoor daar is baie gerugte oor wat ons beplan. Baie van die gerugte is nie waar nie. Ons is jammer dat daar mense is wat leuns en agterdog saai. Hieronder noem ons ŉ paar feite om die onduidelikhede uit die weg te ruim:
• Theo en Jinke hoop om al die projekte wat hulle vir Good News South Africa begin met die verloop van tyd oor te gee aan plaaslike vaardige mense. Dit geld ook vir die Light House projek.
• Vir die oprig van die gebou wil ons soveel as moontlik plaaslike mense van Karatara gebruik en betaal. Ons beplan om die onderhoud en skoonmaak van die gebou en die tuin saam met die jeug te doen.